கேள்வி: அனுஸ்ரீ (கன்னட நடிகை) - ஆரம்ப கால வாழ்க்கை பற்றி தகவல் சொல்.
பதில்: அனுஸ்ரீ, இந்தியா கருநாடகம் , மங்களூரில் உள்ள சூரத்கல்லில் சம்பத் மற்றும் சசிகலாவின் துளுவம் பேசும் குடும்பத்தில் பிறந்தார். இவருக்கு அபிஜீத் என்ற தம்பி உள்ளார். இவரது சிறுவயதிலேயே இவருடைய பெற்றோர் பிரிந்துவிட்டனர், அதன் பின்னர், இவருடைய தந்தை ஒருபோதும் திரும்பவோ அல்லது குடும்பத்தினருடன் தொடர்பில் இருக்கவோ இல்லை என்று அறியப்படுகிறது. இவர் தனது பள்ளிப்படிப்பை செயின்ட் தாமஸ் பெங்களூர் ஐந்தாம் வகுப்பு வரை முடித்தார், பின்னர், மங்களூர் உள்ள நாராயண குரு பள்ளிக்கு மாறினார். இவர் தனது பல்கலைக்கழகத்திற்கு முந்தைய கல்வியை முடித்தவுடன் பெங்களூர் திரும்பினார், அப்போது இவர் தொலைக்காட்சி நிகழ்ச்சிகளை தொகுத்து வழங்குவதற்கான வாய்ப்புகளைப் பெறத் தொடங்கினார்.
கேள்வி: அனுஸ்ரீ (கன்னட நடிகை) - தொழில் என்பது என்ன?
பதில்: அனுஸ்ரீ, மங்களூர் தளமாகக் கொண்ட ஒரு தொலைக்காட்சி சேனலான நம்ம டிவியில் ''டெலி அந்தியாக்ஷரி'' என்ற ஃபோன்-இன் மியூசிக் ஷோவில் தொகுப்பாளராக தொலைக்காட்சியில் தனது வாழ்க்கையைத் தொடங்கினார். இவர் ஈடிவி கன்னடத்தின் தொலைக்காட்சி நிகழ்ச்சியான ''டிமாண்டப்போ டிமாண்டுவில்'' தொகுப்பாளராக ஆனார், இந்த நிகழ்ச்சியின் மூலமாக பிரபலமடைந்தார். இவர் ரியாலிட்டி ஷோ பிக் பாஸ் (கன்னடம்) 1 இல் பங்கேற்றார். பிக்பாஸ் வீட்டில் 80 நாட்களை நிறைவு செய்தார். சுவர்ணா திரைப்பட விருதுகள், பிலிம்பேர் விருதுகள், டிவி9 திரைப்பட விருதுகள், ஜீ மியூசிக் விருதுகள், தென்னிந்திய சர்வதேசத் திரைப்பட விருதுகள், பிரபலங்கள் கிரிக்கெட் கழகம் போன்ற பல மேடை நிகழ்ச்சிகளையும் தொகுத்து வழங்கியதுடன், ''காமெடி கில்லாடிகள்'' மற்றும் ''இருபது இருபது நகைச்சுவைக் கோப்பை'', ''குனியோனா பாரா'' மற்றும் போன்ற முக்கிய நிகழ்ச்சிகளில் பங்கேற்றார். அவர் பென்கிபட்னா மூலம் திரைப்படத்துறையில் நுழைந்தார், இது இவருக்கு சிறந்த அறிமுக நடிகைக்கான என்.ஏ.கே. (NAK) மீடியா சாதனை விருதை வென்றது. 2011 இல் ''முரளி மீட்ஸ் மீரா'' திரைப்படத்திற்காக சிறந்த டப்பிங் கலைஞருக்கான கர்நாடக மாநில திரைப்பட விருதை வென்றார். இம்ரான் சர்தாரியா இயக்கிய உப்பு ஹுலி காரா படத்தில் அனுஸ்ரீ முக்கிய வேடத்தில் நடித்துள்ளார். இப்போது கன்னடத்தில் அதிக சம்பளம் வாங்கும் தொகுப்பாளர்களில் ஒருவராக உள்ளார்.
கேள்வி: அனுஸ்ரீ (கன்னட நடிகை) - விருதுகள் பற்றி விளக்கவும்.
பதில்: * 2011: கர்நாடக மாநில திரைப்பட விருதுகள் : சிறந்த டப்பிங் கலைஞர் (பெண்) : ''முரளி மீட்ஸ் மீரா'' * 2015: ஜீ குடும்ப விருதுகள் விருதுகள் பிரபல தொகுப்பாளர் * 2015: NAK மீடியா சாதனை விருது - சிறந்த அறிமுக நடிகை : பென்கிபட்னா * 2016: ஜீ குடும்ப விருதுகள் 2016 - சிறந்த தொகுப்பாளர் * 2017: ஜீ குடும்ப விருதுகள் 2017 - பிரபல தொகுப்பாளர் * 2018: கெம்பேகவுடா பிரஷஸ்தி * 2018: ஜீ குடும்ப விருதுகள் 2018 - பிடித்த தொகுப்பாளர் * 2019: ஜீ குடும்ப விருதுகள் 2019 - பிடித்த தொகுப்பாளர் * 2020:ஜீ குடும்ப விருதுகள் 2020 - பிடித்த தொகுப்பாளர் * 2021:ஜீ குடும்ப விருதுகள் 2021 - பிடித்த தொகுப்பாளர் * 2022:ஜீ குடும்ப விருதுகள் 2022 - பிடித்த தொகுப்பாளர்